《留题衡岳观》
宋代·张兟

灵岳峰前游古观，此中何别蕊珠宫。五云仙客形皆异，十洞烟花景不同。

鍊药炉香金石气，醮星坛冷薜萝风。因闻大道修真诀，咫尺三清路可冲。

作者简介：张兟，字茂宗，洛阳（今属河南）人。哲宗绍圣中通判戎州。黄庭坚贬黔南时，待之颇厚（《山谷年谱》卷二七）。徽宗朝知潭州（《南岳总胜集》卷中）。